
Π ΕΡΙΕΧΟΜΕ ΝΑ ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση απόφασης για την ανασυγκρότηση της 
Δευτεροβάθμιας Επιτροπής Κρίσης Αγωνιστών 
Εθνικής Αντίστασης του άρθρου 11 Π.Δ. 379/83 1 

Αποζημίωση Μελών και Γραμματέα Διοικητικού Συμ¬ 
βουλίου Δημοτικής Επιχείρησης Ύδρευσης και 


Αποχέτευσης Καβάλας . 2 

Καθορισμός αποδοχών στελεχών των Παιδικών Εξοχών 
Δήμου Αθηναίων .. 3 


Καθορισμός αποζημίωσης μετεχόντων στις συνεδριά¬ 
σεις της Νομοπαρασκευαστικής Επιτροπής για την 
προσαρμογή του Ελληνικού Δικαίου προς το αντί¬ 
στοιχο κοινοτικό . 4 

Τρόπος εξοφλήσεως των υφισταμένων στις Τράπεζες 
οφειλών από δάνεια των Επιχειρήσεων και Επαγγελ¬ 
ματικών που πλήγηκαν από την πυρκάίά της 
10.1.1991 που εκδηλώθηκε στο κτίριο επί των 
οδών Πανεπιστημίου 62 και Θεμιστοκλέους 1 κα¬ 
θώς και από τη βομβιστική ενέργεια της 18.3.1990 
στο κτίριο επί της οδού Πατησίων 38 . 5 

Προϋποθέσεις, διαδικασία χορήγησης και επιστροφής 
υποτροφιών και δανείων ενίσχυσης σε προπτυχια¬ 
κούς και μεταπτυχιακούς φοιτητές των Ανωτάτων 


Εκπαιδευτικών Ιδρυμάτων. 6 

Μεταβίβαση άδειας ίδρυσης - λειτουργίας Ιδιωτικού 
ΤΕΛ και χορήγηση άδειας χρήσεως προσωνυμίας 
στην «I. ΣΤΕΡΓΙΟΥ και ΣΙΑ Ε.Ε. - ΣΧΟΛΕΣ ΠΑ- 
ΣΤΕΡ». 7 

Διορισμός προσωρινού ενδεκαμελούς Διοικητικού 
Συμβουλίου του Ο.Τ.Ε. 8 

Διορθώσεις σφαλμάτων 

Διορθώσεις σφαλμάτων στην 434/19.1.93 απόφαση 

; του Υπουργού Προεδρίας της Κυβέρνησης. 9 

Διορθώσεις εσφαλμάτων στην 5303/8.6.93 απόφαση 
του Υπουργού Προεδρίας της Κυβέρνησης .10 


Αριθ. Φ.454.1/11/195718 (1) 

Τροποποίηση απόφασης για την ανασυγκρότηση της Δευ¬ 
τεροβάθμιας Επιτροπής Κρίσης Αγωνιστών Εθνικής 
Αντίστασης του άρθρου 11 Π.Δ. 379/83. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΕΣΩΤΕΡΙΚΩΝ 

Έχοντας υπόψή: 

α. Τις διατάξεις του άρθρου 11 Π.Δ. 379/83 «Επέκταση 
ευεργετημάτων Α.Ν. 971/49 σε αγωνιστές της Εθνικής 
Αντίστασης και λοιπούς δικαιούχους (ΦΕΚ Α' 136). 

β. Την υπ’ αριθ. Υ 1944/9.12.92 κοινή απόφαση Πρω¬ 
θυπουργού και Υπουργού Εθνικής Άμυνας «Ανάθεση αρ¬ 
μοδιοτήτων στους Υφυπουργούς Εθνικής Άμυνας Ιωάννη 
Σταθόπουλο και Σπήλιο Σπηλιωτόπουλο (ΦΕΚ Β’ 727). 

γ. Το γεγονός ότι λόγω των επελθουσών υπηρεσιακών 
μεταβολών (προαγωγές, μεταθέσεις, αποστρατείες) κα¬ 
θίσταται αναγκαία 4 αντικατάσταση ορισμένων μελών της 
Δευτεροβάθμιας Επιτροπής Κρίσης Αγωνιστών Εθνικής 
Αντίστασης που είχαν ορισθεί με προηγούμενη όμοια από¬ 
φασή μας. 

δ. Την από 10.8.93 εισήγηση της ΓΕΕΘΑ/ΔΕΠΑΘΑ, 
αποφασίζουμε: 

1. Τροποποιούμε την υπ’ αριθ. Φ.454.1/4/191561/ 
3.3.93 απόφασή μας, αντικαθιστώντας τα ορισθέντα με 
αυτή μέλη ως εξής: 

α. Τον Ταξίαρχο Μακρή Δημήτριο, τακτικό μέλος, με τον 
Ταξίαρχο Καπογιάννη Ιωάννη και τον Ταξίαρχο Σταματο- 
γιάννη Νικόλαο, αναπληρωματικό μέλος, με τον Ταξίαρχο 
Μαρσέλη Κωνσταντίνο, για την πρώην Χωροφυλακή. 

β. Τον Ταξίαρχο Δικόπουλο Ιωάννη, τακτικό μέλος, με 
τον Ταξίαρχο Φαλελάκη Μάρκο και τον Ταξίαρχο Κελέση 
Κων/νο, αναπληρωματικό μέλος, με τον Ταξίαρχο Παπα- 
χρήστο Χρήστο, για την πρώην Αστυνομία Πόλεων. 

γ. Τον Αντιπύραρχο Λαγό Χρήστο, τακτικό μέλος, με τον 
Αντιπύραρχο Τσιμέκα Θεόδωρο και τον Αντιπύραρχο Κα- 
λατζή Δημήτριο αναπληρωματικό μέλος, με τον Αντιπύ¬ 
ραρχο Ξιφαρά Γεώργιο, για την Πυροσβεστική. 

2. Κατά τα λοπά, ισχύει η παραπάνω απόφασή μας. 

3. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 












7268 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Ηαπόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 1993 

ΟΙ ΥΠΟΥΡΓΟΙ 

ΥΦΥΠ. ΕΘΝΙΚΗΣ ΑΜΥΝΑΣ ΕΣΩΤΕΡΙΚΩΝ 

ΣΠ. ΣΠΗΛΙΩΤΟΠΟΥΛΟΣ ΙΩΑΝ. ΚΕΦΑΛΟΠΑΝΝΗΣ 
-♦- 

Αριθ. 2051210/5890/0022 (2) 

Αποζημίωση Μελών και Γραμματέα Διοικητικού Συμβου¬ 
λίου Δημοτικής Επιχείρησης Ύδρευσης και Αποχέτευ¬ 
σης Καβάλας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 
«περί κινήτρων για την ίδρυση επιχειρήσεων ύδρευσης και 
αποχέτευσης» σε συνδυασμό με τις διατάξεις του άρθρου 
18 του Ν. 1505/1984. 

2. Τις αριθμ. 4/1993 και 20/93 αποφάσεις του Διοικητι¬ 
κού Συμβουλίου της Δημοτικής Επιχείρησης Ύδρευσης 
και Αποχέτευσης Καβάλας. 

3. Την αριθμ. 2009/20.5.93 (ΦΕΚ 365/Β/21.5.93) 
απόφαση του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

Καθορίζουμε την αποζημίωση του Προέδρου του Διοι¬ 
κητικού Συμβουλίου της Δημοτικής Επιχείρησης Ύδρευ¬ 
σης και Αποχέτευσης Καβάλας στις 40.000 δρχ. μηνιαίως, 
για τις παρεχόμενες στην επιχείρηση υπηρεσίες του. 

Σε περίπτωση απουσίας του προέδρου ένεκα ασθέ¬ 
νειας ή αδείας περισσότερο από ένα μήνα η ανωτέρω απο¬ 
ζημίωση καταβάλλεται εξ ημισείας σ’ αυτόν και στον ανα¬ 
πληρωτή του. 

Αναπροσαρμόζουμε τη μηνιαία αμοιβή του πλήρως απα¬ 
σχολούμενου στην Επιχείρηση Αντιπροέδρου του Διοικη¬ 
τικού Συμβουλίου, Βασίλη Λιόγκα, Τοπογράφου Μηχανι¬ 
κού, από 90.000 σε 100.000 μηνιαίως. 

Οι αρμοδιότητες του ανωτέρω στην επιχείρηση είναι αυ¬ 
τές που καθορίζονται από το άρθρο 6 του Ν. 1069/80 και 
συγκεκριμένα στα εδάφια α, β, γ, δ, ε και στ και στις παρα¬ 
γράφους 2, 4 και 5 του ίδιου άρθρου. 

Από τις διατάξεις αυτής της απόφασης προκαλεΐται δα¬ 
πάνη σε βάρος του προϋπολογισμού της ΔΕΥΑ ύψους 
480.000 δρχ. ετησίως για τον πρόεδρο και ύψους 
1.200.000 δρχ., ετησίως για τον πλήρως απασχολούμενο 
αντιπρόεδρο. 

Για την ανωτέρω δαπάνη έχει εγγράφει πίστωση στον 
προϋπολογισμό του Νομικού Προσώπου της ΔΕΥΑ Καβά¬ 
λας, ύψους 900.000 και 1.800.000 δρχ. με τα στοιχεία 
ΚΑΕ 610103 και ΚΑΕ 610102, αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1993 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΥΦΥΠ, ΟΙΚΟΝΟΜΙΚΩΝ 

I. ΚΕΦΑΛΟΠΑΝΝΗΣ ΚΩΝ. ΓΙΑΤΡΑΚΟΣ 


Αριθ. 2050684/5845/0022 (3) 

Καθορισμός αποδοχών στελεχών των Παιδικών Εξοχών 
Δήμου Αθηναίων. ί 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 19 παρ. 2 του Ν. 1876/ 
1990 (ΦΕΚ 27/8.3.1990 τ.Α') «Ελεύθερες συλλογικές 
διαπραγματεύσεις και άλλες διατάξεις». 

2. Την 910/14.6.1993 πράξη - πρόταση του Δημοτικού 
Συμβουλίου Αθηναίων για το ύψος των αποδοχών των στε¬ 
λεχών των παιδικών εξοχών του Δήμου στον Άγιο Ανδρέα. 

3. Την ύπαρξη αδυναμίας υπογραφής συλλογικής σύμ¬ 
βασης λόγω έλλειψης συνδικαλιστικής οργάνωσης των 
εργαζομένων στις παιδικές εξοχές του Δήμου Αθη¬ 
ναίων. 

4. Την αριθμ. Υ 2009/20.5.93 ΦΕΚ 365/Β/31.5.93 
απόφαση Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

Καθορίζουμε τις αποδοχές των στελεχών των παιδικών 
εξοχών του Δήμου Αθηναίων στον Αγ. Ανδρέα Αττικής για 
το έτος 1993 ως ακολούθως: 


α. Αρχηγός 

60.500 

β. Βοηθός αρχηγού 

45.000 

γ. Υπαρχηγός 

35.500 

δ. Κοινοτάρχης 

29.000 

ε. Ομαδάρχισσα 

17.000 

Η προκαλούμενη δαπάνη 

22.540.000 δραχμών θα κα- 


ταλογισθεί σε βάρος του ΚΑ 91.01.75.99/60.58 του 
προϋπολογισμού Δήμου Αθηναίων έτους 1993. 

Οι αποδοχές αυτές καταβάλλονται για κάθε κατασκη- 
νωτική περίοδο που θα διαρκεί περίπου 15 ημέρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1993 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

I. ΚΕΦΑΛΟΠΑΝΝΗΣ Κ. ΠΑΤΡΑΚΟΣ 

-♦- 

Αριθ. 2055815/6296/0022 (4) 

Καθορισμός αποζημίωσης μετεχόντων στις συνεδριάσεις 
της Νομοπαρασκευαστικής Επιτροπής για την προσαρ¬ 
μογή του Ελληνικού Δικαίου προς το αντίστοιχο κοινο¬ 
τικό. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) Του Ν. 1558/1985 «Περί Κυβερνήσεως και Κυβερνη¬ 
τικών Οργάνων». 

β) Το άρθρο 4 του Π.Δ. 397/1988 (ΦΕΚ 185/Α/88) 
«Περί Οργανισμού του Υπουργείου Εμπορίου», όπως τρο¬ 
ποποιήθηκε, συμπληρώθηκε και ισχύει σήμερα. 

γ) Του Ν. 1338/1983 «Περί εφαρμογής του Κοινοτικού 
Δικαίου» (ΦΕΚ 34/Α/83). 

δ) Του Ν. 1440/84 «Περί συμμετοχής της Ελλάδος στο · 
κεφάλαιο, στα αποθεματικά και στις προβλέψεις της Ευ- 

ρωπαϊκής Τράπεζας Επενδύσεων, στο Κεφάλαιο της Ευ- 
ρωπαϊκής Κοινότητας Άνθρακος και Χάλυβος και του Ορ¬ 
γανισμού Εφοδιασμού ΕΥΡΑΤΟΜ». 

ε) Του Ν. 1505/1984 «Περί αναδιάρθρωσης μισθολογι- 
κού προσωπικού της Δημόσιας Διοίκησης», όπως τροπο¬ 
ποιήθηκε με το Ν. 1810/88. 

στ) Του άρθρου 8 του Ν. 2129/93 (ΦΕΚ 57 Α'). 

2. Τη με αριθμό Κ2/3393/17.6.93 κοινή απόφαση των 
Υπουργών Εθνικής Οικονομίας και Εμπορίου με θέμα: 
«Συγκρότηση Νομοπαρασκευαστικής Επιτροπής» για την 
προσαρμογή του Ελληνικού Δικαίου προς το αντίστοιχο 
Κοινοτικό Δίκαιο, σχετικά με την τροποποίηση της Οδη¬ 
γίας 78/660/ΕΟΚ για τους ετήσιους λογαριασμούς και 
της Οδηγίας 83/349/ΕΟΚ για τους ενοποιημένους λογα¬ 
ριασμούς όσον αφορά τις εξαιρέσεις υπέρ των μικρών και 
μεσαίων εταιρειών, καθώς και τη δημοσίευση των λογα¬ 
ριασμών σε ΕΟυ. 

3. Το γεγονός ότι η εργασία, για την προσαρμογή προς 
την παραπάνω Οδηγία, θα παρέχεται εκτός των ωρών λει¬ 
τουργίας των Δημοσίων Υπηρεσιών. 

4. Το γεγονός ότι υπάρχει αντίστοιχη πρόβλεψη της Δ/ 
νσης Α.Ε. και ΠΙΣΤΕΩΣ δρχ. 2.300.000 στον προϋπολογι¬ 
σμό του 1993 ΥΠΕΜ (Φορέας 37/100, ΚΑΕ 0515), που 
καλύπτει τη δαπάνη για τις αμοιβές των μετεχόντων στην 
παραπάνω Νομ/κή Επιτροπή. 

5. Τη με αριθμ. Υ.2009/20.5.93, απόφαση «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

6. Την με αριθμ. Υ.1942/9.12.92 απόφαση του Πρωθυ¬ 
πουργού και Υπουργού Εμπορίου "«Ανάθεση αρμοδιοτή¬ 
των στον Υφυπουργό Εμπορίου», αποφασίζουμε: 

1. Καθορίζουμε την κατά συνεδρίαση αποζημίωση των 
μετεχόντων στις συνεδριάσεις της ανωτέρω Νομοπαρα¬ 
σκευαστικής Επιτροπής ως εξής: 

α) Των ιδιωτών - μελών, σε τέσσερις χιλιάδες πεντακό¬ 
σιες (4.500) δρχ. ανεξάρτητα από το χρόνο πραγματοποί¬ 
ησης της συνεδρίασης και τη διάρκειά της. 

β) Των υπαλλήλων και μισθωτών του Δημόσιου Τομέα, 
κατά τα προβλεπόμενα στις διατάξεις της παραγρ. 2 του 
άρθρου 18 του Ν. 1505/84, όπως τροποποιήθηκε με το Ν. 
1810/1988 και με την απόφαση 2027332/3206/0022/ 
1.6.93. 

2. Καθορίζουμε το ανώτερο όριο των συνεδριάσεων της 
παραπάνω Νομ/κής Επιτροπής, σε δέκα (10) κατά μήνα 
και εκτός των ωρών λειτουργίας των Δημοσίων Υπηρε¬ 
σιών, με όριο διάρκειας κάθε μιας συνεδρίασης, όχι μεγα¬ 
λύτερο των πέντε (5) ωρών, για το διάστημα από 1.6.1993 
μέχρι 30.9.1993. 

3. Η παρούσα ισχύει από της ενάρξεως λειτουργίας της 
ως άνω Νομοπαρασκευαστικής Επιτροπής. 

4. Από την παρούσα απόφαση προκαλείται δαπάνη 
950.000 δρχ. η οποία θα αντιμετωπισθεί από τις εγγε¬ 
γραμμένες πιστώσεις 2.300.000 δρχ. του φορέα 37/100, 
ΚΑΕ 0515 του έτους 1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1993 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΟΥ 

ΚΩΝ. ΓΙΑΤΡΑΚΟΣ ΜΙΧ.-ΓΕΠΡΓ. ΛΙΑΠΗΣ 


Αριθ. 2054081/10152 (5) 

Τρόπος εξοφλήσεως των υφισταμένων στις Τράπεζες 
οφειλών από δάνεια των Επιχειρήσεων και Επαγγελμα¬ 
τικών που πλήγηκαν από την πυρκαϊά της 10.1.1991 
που εκδηλώθηκε στο κτίριο επί των οδών Πανεπιστη¬ 
μίου 62 και Θεμιστοκλέους 1, καθώς και από τη βομβι¬ 
στική ενέργεια της 18.3.1990 στο κτίριο επί της οδού 
Πατησίων 38. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Α.Ν. 747/45 και 9/67 σε συνδυα¬ 
σμό με τις διατάξεις του Ν. 1266/82, όπως ισχύει. 

2. Τις διατάξεις του άρθρου 22 παρ. 23 του Ν. 2166/93 
(ΦΕΚ Α' 137) «Κίνητρα ανάπτυξης επιχειρήσεων, διαρ¬ 
ρυθμίσεις στην έμμεση και άμεση φορολογία και άλλες 
διατάξεις». 

3. Την κοινή απόφαση Υπουργών Εθνικής Οικονομίας, 
Οικονομικών και ΠΕΧΩΔΕ αριθ. 2049295/11342/ 

23.8.91, όπως αυτή συμπληρώθηκε και τροποποιήθηκε 
με τις όμοιές της αριθμ. 2066844/15189/0025/ 

24.10.91, 2003850/877/21.1.92, 2029275/5305/ 

0025/ 2.4.92 και 2012346/2583/0025/25.5.93, με την 
οποία εγκρίθηκαν πιστωτικά μέτρα υπέρ των Επιχειρή¬ 
σεων και Επαγγελματιών που πλήγηκαν από την πυρκαϊά 
της 10.1.1991 που εκδηλώθηκε στο κτίριο επί των οδών 
Πανεπιστημίου 62 και Θεμιστοκλέους 1 καθώς και από τη 
βομβιστική ενέργεια της 18.3.1990 στο κτίριο επί της 
οδού Πατησίων 38». 

4. Την απόφασή μας αριθμ. 2055810/12689/27.8.91, 

όπως συμπληρώθηκε και τροποποιήθηκε με τις όμοιές της 
αριθμ. 2078934/17685/0025/2.12.91, 2005370/1270/ 
0025/24.1.92, 2028206/5258/0025/22.4.92 και 

2039812/7303/21.6.93, με την οποία παρασχέθηκε η 
εγγύηση του Δημοσίου προς τις Τράπεζες για τη δανειο¬ 
δότηση των ανωτέρω πληγέντων. 

5. Την κοινή απόφαση του Πρωθυπουργού και του 
Υπουργού Οικονομικών αριθμ. Υ.2009/20.5.93 «Ανά¬ 
θεση αρμοδιοτήτων στους Υφυπουργούς Οικονομικών», 
αποφασίζουμε: 

Α. Ορίζουμε ότι όσες από τις υφιστάμενες στις Τράπε¬ 
ζες οφειλές, από χορηγηθέντα μέχρι 31.12.92 δάνεια των 
επιχειρήσεων και επαγγελματιών πού πλήγηκαν από την 
πυρκαϊά της 10.1.1991 που εκδηλώθηκε στο κτίριο επί 
των οδών Πανεπιστημίου 62 και Θεμιστοκλέους 1 καθώς 
και από την βομβιστική ενέργεια της 18.3.1990 στο κτίριο 
επί της οδού Πατησίων 38», υπάγονται στη ρύθμιση που 
προβλέπεται από την κοινή απόφαση Υπουργών Εθνικής 
Οικονομίας, Οικονομικών και ΠΕΧΩΔΕ, αριθ. 2042295/ 
11342/0025/23.8.91, όπως αυτή συμπληρώθηκε και 
τροποποιήθηκε με τις όμοιές της αριθμ. 2066844/ 
15189/ 24.10.91, 2003850/877/ 21.1.92, 2029275/ 
5305/2.4.92 και 2012346/2583/0025/25.5.93, θα εξο¬ 
φληθούν από το Δημόσιο. 

Η υπό του Δημοσίου πληρωμή προς τις Τράπεζες των 
οφειλόμενων ποσών θα ενεργείται μετά από την υποβολή 
στο Γ.Λ.Κ., Δ/νση Κίνησης Κεφαλαίων, Εγγυήσεων, Δα-" 
νείων και Αξιών (Γ.Λ.Κ. - Δ25 - Δ) των κατωτέρω δικαιολο- 
γητικών: 

1) Κατάστασης για κάθε δάνειο, από το οποίο προέρχο-. 
νται οι οφειλές που υπάγονται στην εν λόγω ρύθμιση, στην 
οποία θα εμφανίζονται, πέραν από τα στοιχεία του οφει- 

ϊ 

λέτη και του δανείου (χρονολογία χορήγησης, σκοπός, 
ποσό, τρόπος εξόφλησης, επιτόκιο κ.ά.), σε ιδιαίτερες 
στήλες: 

- το σύνολο των υφιστάμενων οφειλών κατά την 
10.1.1991 ή την -18.3.1990, ανάλογα με την περί¬ 
πτωση 

- οι τόκοι (συμβατικοί και υπερημερίας) κατά περίοδο 
εκτοκισμού από την 10.1.1991 ή την 18.3.90 μέχρι την 
ημέρα σύνταξης της κατάστασης αυτής που δεν πρέπει να 
είναι μεταγενέστερη της 31.10.1993 

- τα ποσά των φορολογικών επιβαρύνσεων (χαρτόσημο, 
ΕΦΤΕ κ.ά.) που καταβλήθηκαν στις αρμόδιες ΔΟΥ 

- και τα συναφή έξοδα και 

2) Των οικείων δανειακών συμβάσεων και των πρόσθε¬ 
των αυτών πράξεων. 

Οι πληρωμές για την εξόφληση των ανωτέρω υποχρεώ¬ 
σεων του Δημοσίου προς τις τράπεζες θα γίνουν με χρέ- 
ωση του τηρούμενου στην Τράπεζα Ελλάδος ειδικού λογ/ 
σμού του Δημοσίου Νο 234039 «Κεφάλαιο Ασφαλίσεως 
Χρηματοδοτήσεων εκ Κεφαλαίων ή Εγγυήσει του Ελληνι¬ 
κού Δημοσίου». 

Β. Ορίζουμε ότι το Γ.Λ.Κ. - Δ/νση Κίνησης Κεφαλαίων, 
Εγγυήσεων, Δανείων και Αξιών - Τμήμα Δ' θα προβεί: 

α) Στον προσδιορισμό του μέρους εκείνου των οφειλών 
που πρέπει να βεβαιωθεί σε βάρος των οφειλετών στις αρ¬ 
μόδιες ΔΟΥ ως έσοδο του Δημοσίου, με βάση τα υποβλη- 
θέντα από τις τράπεζες δικαιολογητικά. 

Τα προς βεβαίωση ποσά, θα προκύψουν ύστερα από 
την αφαίρεση εκ του συνολικά κατά περίπτωση οφειλόμε- 
νου ποσού στις τράπεζες: 

1) των τόκων με βάση την κοινή απόφαση Υπουργών 
Εθνικής Οικονομίας, Οικονομικών και ΠΕΧΩΔΕ αριθ. 
2042295/11342/0025/23.8.91, όπως αυτή συμπληρώ¬ 
θηκε και τροποποιήθηκε με τις όμοιές της αριθμ. 
2066844/15189/0025/24.10.91, 2003850/877/0025/ 
21.1.92, 2029275/5305/0025/2.4.92 και 2012346/ 
2583/0025/25.5.93, καλύπτει το Δημόσιο και 

2) των ποσών των φόρων και λοιπών τελών που από τις 
διατάξεις νόμων (Πράξη Νομοθ. περιεχομένου από 
28.7.78, όπως κυρώθηκε, τροποποιήθηκε και συμπληρώ¬ 
θηκε με τους νόμους 867/1979, 1048/80, 1133/81 και 
1190/81 και Ν. 2093/92) προβλέπεται απαλλαγή των πι- 
στούχων. 

β) Στη βεβαίωση του κατά τα ανωτέρω προσδιοριζόμε¬ 
νου ποσού οφειλών στις αρμόδιες ΔΟΥ στο λογαριασμό 
Νο 555 σαν έσοδο του ειδικού λογαριασμού «Κεφάλαιο 
Ασφαλίσεως Χρηματοδοτήσεων εκ Κεφαλαίων ή Εγγυή- 
σει του Ελληνικού Δημοσίου» (ΚΑΧΚΕΕΔ). 

Η εξόφληση δε των οφειλών αυτών στις ΔΟΥ από τους 
οφειλέτες θα γίνει σύμφωνα με τα οριζόμενα στο Ν. 
2166/1933 (ΦΕΚ Α' 137/93) άρθρο 22 παρ. 23. 

Από τις διατάξεις της απόφασης αυτής προκαλεΐται δα¬ 
πάνη της τάξης δρχ. 450.000.000, η οποία θα βαρύνει τον 
τηρούμενο στην Τράπεζα Ελλάδος ειδικό λογ/σμό του Δη¬ 
μοσίου Νο 234039 «Κεφάλαιον Ασφαλίσεως Χρηματοδο¬ 
τήσεων εκ Κεφαλαίων ή Εγγυήσει του Ελληνικού Δημο¬ 
σίου» που δημιουργείται από την είσπραξη προμήθειας 
λόγω των παρεχόμενων εγγυήσεων καθώς και από τα ει- 
σπραττόμενα από τις ΔΟΥ ποσά βεβαιωμένων καταπτώ¬ 
σεων εγγυήσεων. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Σεπτεμβρίου 1993 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. Φ.5.5/Β3/2484 (6) 

Προϋποθέσεις, διαδικασία χορήγησης και επιστροφής 
υποτροφιών και δανείων ενίσχυσης σε προπτυχιακούς 
και μεταπτυχιακούς φοιτητές των Ανωτάτων Εκπαιδευ¬ 
τικών Ιδρυμάτων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 
α) Του άρθρου 3, παρ. 3 (β) του Ν. 2158/1993 (Α' 109) 
σε συνδυασμό με τις διατάξεις του άρθρου 12, παρ. 6 και 
του άρθρου 23 του Ν. 2083/1992 (Α’ 159). 

β) Τη διάταξη του άρθρου 29Α του Ν. 1558/1985 (Α' 
1377), όπως τροποποιήθηκε με το άρθρο 27 του Ν. 2081 / 
1992 (Α' 154), και 

γ) Την απόφαση του Πρωθυπουργού και του Υπουργού 
των Οικονομικών Υ2009/1993 «Ανάθεση αρμοδιοτήτων 
στους Υφυπουργούς Οικονομικών» (Β' 365), αποφασί¬ 
ζουμε: 

Άρθρο 1 

Προϋποθέσεις χορήγησης 

1. Δικαιούνται να λάβουν υποτροφία και δάνειο ενίσχυ¬ 
σης οι μεταπτυχιακοί φοιτητές των ΑΕΙ που είναι εγγε¬ 
γραμμένοι σε εγκεκριμένο Μεταπτυχιακό Πρόγραμμα 
Σπουδών σύμφωνα με την παράγραφο 6 του άρθρου 12 
του Ν. 2083/1992 και το άρθρο 3 του Ν. 2158/1993. Οι 
υποτροφίες αυτές χορηγούνται από το Ίδρυμα Κρατικών 
Υποτροφιών σε Έλληνες μεταπτυχιακούς φοιτητές οι 
οποίοι: 

α) έχουν οικογενειακό εισόδημα που δεν υπερβαίνει το 
όριο το οποίο τους επιτρέπει να σιτίζονται δωρεάν και 
κατά σειρά βαθμολογίας είναι αμέσως επόμενοι εκείνων 
που δικαιούνται να πάρουν υποτροφία επίδοσης. 

β) δεν στεγάζονται στις φοιτητικές εστίες του Εθνικού 
Ιδρύματος Νεότητας ή των Πανεπιστημίων. 

γ) οι γονείς τους διαμένουν μονίμως σε τόπο που δεν 
συνδέεται με αστική συγκοινωνιακή γραμμή με την πόλη 
στην οποία εδρεύει το Τμήμα στο οποίο φοιτούν, 
δ) δεν είναι κάτοχοι άλλου διδακτορικού τίτλου. 

Οι υποτροφίες και τα δάνεια ενίσχυσης χορηγούνται σε 
μεταπτυχιακούς φοιτητές ως εξής: μία θέση για κάθε έτος 
από τα τρία πρώτα έτη σπουδών και κάθε Τμήμα μεταπτυ¬ 
χιακών σπουδών που έχει δεκαπέντε (15) ή λιγότερους 
φοιτητές το αντίστοιχο έτος σπουδών και αυξάνεται κατά 
μία (1) θέση για κάθε πρόσθετη δεκαπεντάδα φοιτητών 
προκειμένου για Τμήματα με περισσότερους φοιτητές. Το 
ποσό της ενίσχυσης ορίζεται σε εκατόν πενήντα χιλιάδες 
(150.000) δραχμές από τις οποίες το ήμισυ αποτελούν 
υποτροφία και το άλλο ήμισυ αποτελούν άτοκο δάνειο. 

2. Εντός του καθορισμένου από το ΙΚΥ αριθμού θέ¬ 
σεων, η σειρά προτεραιότητας των μεταπτυχιακών φοιτη¬ 
τών ορίζεται με βάση την απόλυτη βαθμολογική σειρά επι- 

τυχίας στη δοκιμασία εισαγωγής για τους πρωτοετείς με¬ 
ταπτυχιακούς φοιτητές και στις δοκιμασίες του προηγου¬ 
μένου έτους για τους φοιτητές των ενδιαμέσων ετών. 

3. Σε περίπτωση ισοβαθμίας για την κάλυψη της τελευ¬ 
ταίας ή των τελευταίων θέσεων, η υποτροφία και το δά¬ 
νειο ενίσχυσης χορηγείται σε εκείνον το φοιτητή που έχει 
το χαμηλότερο οικογενειακό εισόδημα. Πλήρη υποτροφία 
και δάνειο ενίσχυσης λαμβάνουν οι ισοβαθμήσαντες υπο¬ 
ψήφιοι των οποίων καί τα δηλούμενα οικογενειακά εισο¬ 
δήματα είναι απολύτως ίσα. Αυτή η διάταξη ισχύει τόσο για 
τους προπτυχιακούς όσο και για τους μεταπτυχιακούς 
φοιτητές. 

4. Οι υποψήφιοι προπτυχιακοί υπότροφοι πρέπει να 
έχουν επιτύχει σε αριθμό μαθημάτων που δεν μπορεί να 
είναι μικρότερος από τον προβλεπόμενο αριθμό μαθημά¬ 
των του ενδεικτικού προγράμματος σπουδών των δύο 
εξαμήνων του έτους για το οποίο διεκδικούν την υποτρο¬ 
φία και το δάνειο ενίσχυσης. Όπου δεν ορίζεται ενδεικτι¬ 
κός αριθμός μαθημάτων ανά ακαδημαϊκό έτος σπουδών, 
ισχύει ως ενδεικτικός αριθμός α) για μεν τους φοιτητές 
που έχουν εισαχθεί στα ΑΕΙ πριν από το ακαδημαϊκό έτος 
1993-94, αυτός που προκύπτει από τη διαίρεση του συνό¬ 
λου των μαθημάτων όλων των ετών φοιτήσεως δια του 
αριθμού των ετών φοιτήσεως που απαιτούνται για τη λήψη 
πτυχίου από το συγκεκριμένο τμήμα σπουδών, β) για δε 
τους φοιτητές που εισάγονται από το ακαδημαϊκό έτος 
1993 - 94, αυτός που προκύπτει από τη διαίρεση του συ¬ 
νόλου των μαθημάτων του κύκλου στον οποίο φοιτούν δια 
του αριθμού των ετών φοιτήσεως στον κύκλο αυτό. 

5. Στο φοιτητή που, ενώ πέτυχε σε ορισμένο Τμήμα ή 
Σχολή, μεταγγράφηκε σε τμήμα άλλου ΑΕΙ, η υποτροφία 
χορηγείται από το Τμήμα ή τη Σχολή όπου τελικά μετεγ- 
γράφηκε, εφόσον πληροί τους όρους για τη χορήγηση 
υποτροφίας στο νέο Τμήμα. 

6. Ο φοιτητής οφείλει να υποβάλει τα απαιτούμενα δι- 
καιολογητικά εντός της προθεσμίας που ορίζεται από το 
οικείοΤμήμα. 

7. Το τμήμα της υποτροφίας και του δανείου ενίσχυσης 
που αποτελεί δάνειο απαλλάσσεται από την καταβολή τε¬ 
λών χαρτοσήμου και ΟΓΑ χαρτοσήμου. 

Άρθρο 2 

Διαδικασία χορήγησης 

1. Με απόφαση του Υπουργού Εθνικής Παιδείας και 
θρησκευμάτων εγκρίνεται το πρόγραμμα που εκπονεί το 
Ίδρυμα Κρατικών Υποτροφιών, στο οποίο καθορίζεται ο 
αριθμός των θέσεων υποτροφιών και δανείων ενίσχυσης 
ανά έτος και Τμήμα. Το Ίδρυμα Κρατικών Υποτροφιών 
ανακοινώνει αυτό το εγκεκριμένο πρόγραμμα στον Πρόε¬ 
δρο του οικείου Τμήματος στην αρχή του ακαδημαϊκού 
έτους. 

• 2. Ο Πρόεδρος του Τμήματος, ύστερα από απόφαση 
του Διοικητικού Συμβουλίου του Τμήματος, καταρτίζει τον 
τελικό πίνακα των υποψηφίων υποτρόφων του ακαδημαϊ¬ 
κού έτους εντός του καθορισμένου αριθμού των θέσεων, 
και τον αποστέλλει, υπογεγραμμένο και από τον Πρύτανη 
του Α.Ε.Ι., στο Ι.Κ.Υ. εντός της προθεσμίας που καθορίζε¬ 
ται από το Διοικητικό Συμβούλιο του Ι.Κ.Υ. 

3. Το Διοικητικό Συμβούλιο του Ι.Κ.Υ. ανακηρύσσει τους 
υποτρόφους και εγκρίνει την καταβολή του ποσού της υπο¬ 
τροφίας και του δανείου ενίσχυσης στους δικαιούχους, εκδί- 
δοντας προς τούτο τακτικό ένταλμα πληρωμής. 


4. Ο δικαιούχος φοιτητής παραλαμβάνει ολόκληρο το 
ετήσιο ποσό της υποτροφίας και του δανείου ενίσχυσης 
από τη Γραμματεία του Τμήματος, αφού υπογράψει εις 
τριπλούν ομόλογο πάνω σε ειδικό έντυπο, ενιαίο για όλα 
τα Τμήματα, στο οποίο σημειώνεται το ποσό του δανείου. 
Τα ομόλογα θεωρούνται από τον Προϊστάμενο της Γραμ¬ 
ματείας ή το νόμιμο αναπληρωτή του. 

5. Το Τμήμα έχει την υποχρέωση να αποστέλει το πρω¬ 
τότυπο των ομολόγων στην αρμοδία Διεύθυνση του 
Υπουργείου Οικονομικών και αντίγραφό του στο Ι.Κ.Υ. 

Άρθρο 3 

Επιστροφή των δανείων 

1. Η εξόφληση του τμήματος της υποτροφίας που απο¬ 
τελεί δάνειο γίνεται σύμφωνα με όσα προβλέπει το άρθρο 
23 του Ν. 2083/1992. Συγκεκριμένα: ο φοιτητής υποχρε- 
ούται να επιστρέφει το άτοκο χρηματικό δάνειο σε μη¬ 
νιαίες δόσεις ίσες με τον αριθμό των ετών δανειοδότησης 
επί δώδεκα (12). 

Στην περίπτωση των προπτυχιακών φοιτητών, η πρώτη 
δόση καταβάλλεται τον πρώτο μήνα μετά την παρέλευση 
δύο ετών από την ημέρα λήψης του πτυχίου του. 

Στην περίπτωση των μεταπτυχιακών φοιτητών, η πρώτη 
δόση καταβάλλεται τον πρώτο μήνα μετά την παρέλευση 
δύο ετών από την ημέρα λήψης του μεταπτυχιακού τίτλου 
του. 

2. Αν ο φοιτητής διακόψει τις σπουδές για λόγους ασθε- 
νείας πάνω από τρία χρόνια ή δεν λάβει το πτυχίο ή τον με¬ 
ταπτυχιακό τίτλο του μέσα σε τρία χρόνια από το τέλος του 
ελάχιστου χρόνου φοίτησης που προβλέπεται για τη λήψη 
του πτυχίου ή του τίτλου, υποχρεούται από τη λήξη της 
τριετίας να επιστρέφει το δάνειο σε μηνιαίες δόσεις ίσες 
προς τον αριθμό των ετών δανειοδότησης επί δώδεκα 
(12). Σε περίπτωση στράτευσης του φοιτητή η ως άνω 
τριετία παρατείνεται επί ένα ακόμη έτος. 

3. Μόλις λάβουν τα πτυχία τους οι προπτυχιακοί δανειο- 
δοτηθέντες φοιτητές, ή τον τίτλο τους οι μεταπτυχιακοί 
δανειοδοτηθέντες φοιτητές, η Γραμματεία του Τμήματος 
υποχρεούται να συντάξει, βάσει των επιμέρους ομολόγων, 
ονομαστική κατάσταση στην οποία αναγράφεται το συνο¬ 
λικό ποσό του δανείου που έλαβε έκαστος σε όλη τη διάρ¬ 
κεια των σπουδών του και η διεύθυνση της κατοικίας του, 
και με την αποστέλλει στο οικείο Δημόσιο Ταμείο για την 
βεβαίωση του οφειλομένου ποσού και την παρακολού¬ 
θηση των καθορισθεισών δόσεων για την εξόφλησή του. 
Αντίγραφα της κατάστασης αυτής αποστέλλονται στην 
αρμόδια Διεύθυνση του Υπουργείου Οικονομικών και στο 
Ίδρυμα Κρατικών Υποτροφιών. 

4. Καθυστέρηση καταβολής πέντε εν συνεχεία δόσεων 
καθιστά ολόκληρο το δάνειο ληξηπρόθεσμο και απαιτητό 
απο το Δημόσιο Ταμείο. 

5. Για την είσπραξη του δανείου εφαρμόζονται ανάλογα 
οι διατάξεις περί εισπράξεως των δημοσίων εσόδων. 

6. Ο προπτυχιακός φοιτητής που έλαβε το πτυχίο του με 
βαθμό άριστα απαλλάσεται της υποχρέωσης επιστροφής 
του δανείου, σύμφωνα με το άρθρο 23 του Ν.2083/92. 

Μόλις λάβουν τα πτυχία τους οι αριστούχοι δανειοδοτη- 
θέντες προπτυχιακοί φοιτητές η Γραμματεία του Τμήμα¬ 
τος συντάσσει, βάσει των επιμέρους ομολόγων, ονομα¬ 
στική κατάσταση στην οποία αναγράφεται το συνολικό 
ποσό του ληφθέντος δανείου, η διεύθυνση της κατοικίας 

τους και ο βαθμός που έλαβαν στο πτυχίο τους και την 
αποστέλλει στο Υπουργείο Οικονομικών και το Υπουργείο 
Παιδείας για να εκδοθεί κοινή υπουργική απόφαση απαλ¬ 
λαγής από την υποχρέωση επιστροφής του δανεί τους. 
Αντίγραφό της αποστέλλεται στο Ι.Κ.Υ. 

Αρθρο 4 

Ρύθμιση επιμέρους ζητημάτων 

1. Τυχόν επιμέρους ζητήματα που ανακύπτουν από τη 
εφαρμογή της παρούσας απόφασης ρυθμίζεται από το 
Διοικητικό Συμβούλιο του Ι.Κ.Υ. 

Αρθρο 6 

Μεταβατικές διατάξεις 

1. Κατ’ εξαίρεση των προθεσμιών που προβλέπονται 
στο άρθρο 2 της παρούσας για την καταβολή των υποτρο¬ 
φιών του προγράμματος 1992-93 (επίδοσης 1991-1992), 
σύμφωνα με τις διατάξεις του άρθρου 3, παρ. 5 του 
Ν.2158/1993, εντός μηνός από της δημοσιεύσεως της 
παρούσας το Ίδρυμα Κρατικών Υποτροφιών καταρτίζει το 
πρόγραμμα που εγκρίνεται από τον Υπουργό Εθνικής Παι¬ 
δείας και θρησκευμάτων και μέχρι του τέλους του έτους 
1993 οι Πρόεδροι των οικείων Α.Ε.Ι. αποστέλλουν στο 
Ι.Κ.Υ. τους αντίστοιχους πίνακες δικαιουμένων υποτρο¬ 
φίας και δανείου ενίσχυσης. 

2. Από τις διατάξεις της παρούσας απόφασης προκα- 
λείται πρόσθετη ενταύθα δαπάνη σε βάρος του προϋπο¬ 
λογισμού του Ιδρύματος Κρατικών Υποτροφιών, ύψους 
δρχ. 1.200.000.000, η οποία έχει προβλεφθεί (ΚΑΕ 2426 
του Φ. 19-120). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 1993 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΚΩΝ. ΓΙΑΤΡΑΚΟΣ ΓΕΩΡΓΙΟΣ ΣΟΥΦΛΙ ΑΣ 

-φ- 

Αριθ. Φ1/190/Δ5/8462 (7> 

Μεταβίβαση άδειας ίδρυσης - λειτουργίας Ιδιωτικού ΤΕΑ 

και χορήγηση άδειας χρήσεως προσωνυμίας στην «I. 

ΣΤΕΡΠΟΥ και ΣΙΑ Ε.Ε. - ΣΧΟΛΕΣ ΠΑΣΤΕΡ». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α.1. Τις διατάξεις της παρ. 2 του άρθρου 111 του 
Ν.1892/1990 και του άρθρου 10 του ΒΔ 685/72 (ΦΕΚ 
196/Α/72). 

2. Τις αριθμ. 22/3.6.93 και 29/14.7.93 πράξεις ΠΥΣΔΕ 
της Νομαρχίας Θεσσαλονίκης περί μεταβιβάσεως του ιδι¬ 
ωτικού ΤΕΛ «ΠΑΣΤΕΡ» στην ετερόρυθμη εταιρεία με την 
επωνυμία «I. ΣΤΕΡΓΙΟΥ και ΣΙΑ Ε.Ε. - ΣΧΟΛΕΣ ΠΑΣΤΕΡ». 

3. Τον φάκελλο με τα παραστατικά στοιχεία και τις συμ¬ 
βολαιογραφικές πράξεις μεταβίβασης. 

4. Την αριθμ. Υ. 1939/Η/9923 της 9.12.92 (ΦΕΚ 728/ 
τ.Β/11.12.92) απόφαση «περί ανάθεσης αρμοδιοτήτων 
■στους Υφυπουργούς», αποφασίζουμε: 

Α. Εγκρίνουμε την μεταβίβαση της άδειας ίδρυσης, λει¬ 
τουργίας και προσθήκης του ιδιωτικού ΤΕΛ του Ιορδάνη 
Στεργίου με προσωνυμία «ΠΑΣΤΕΡ» που έχει πάρει άδεια 


ίδρυσης και λειτουργία με τις εξής Υπουργικές Αποφάσεις 
Φ. 431/585/25.4.78 (ΦΕΚ 466/Β/78), Φ1/29/Δ5/3402/ 
15.5.90 (ΦΕΚ 379/Β/90), Φ1/Δ5/7384/27.9.90 (ΦΕΚ 
623/Β/90) και Φ1/372/Δ5/10107/18.10.91 (ΦΕΚ 891/ 
Β/91). 

Από τον Ιορδάνη Στεργίου του Αρμοδίου στην ετερό¬ 
ρυθμη εταιρεία με την επωνυμία «I. ΣΤΕΡΓΙΟΥ και ΣΙΑ 
Ε.Ε. - ΣΧΟΛΕΣ ΠΑΣΤΕΡ» και με διαχειρίστρια την Χαρί- 
κλεια Παπαγεωργίου το γένος Ιορδάνη Στεργίου. Τα τμή¬ 
ματα και οι τομείς που μεταβιβάζονται με την παρούσα 
Απόφαση είναι: 

ΗΜΕΡΗΣΙΟ ΤΕΛ 

I. ΤΟΜΕΑΣ ΚΟΙΝΩΝΙΚΩΝ ΥΠΗΡΕΣΙΩΝ με τμήματα: 

1. Βοηθών Ιατρικών και Βιολογικών Εργαστηρίων 

2. Χειριστών Ιατρικών συσκευών 

3. Βοηθών Φυσικοθεραπείας 

4. Βοηθών Φαρμακείων 

5. Διαιτητικής 

6. Οδοντοτεχνικής 

7. Βοηθών αναισθησιολόγων 

8. Βοηθών Βρεφοκόμων - παιδοκόμων 

9. Νοσηλευτικής 

II. ΗΛΕΚΤΡΟΝΙΚΟΣ ΤΟΜΕΑΣ με τμήμα Τεχνικών Η/Υ 

III. ΤΟΜΕΑΣ ΠΛΗΡΟΦΟΡΙΚΗΣ με τμήμα Προγραμματι¬ 
στών Η/Υ 

IV. ΕΦΑΡΜΟΣΜΕΝΩΝ ΤΕΧΝΩΝ με τμήματα: 

1. Γ ραφικών τεχνών 

2. Συντηρητών έργων τέχνης και αρχαιολογικών ευρη¬ 
μάτων. 

V. ΤΟΜΕΑΣ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ με τμή¬ 
ματα: 

1. Υπαλλήλων διοίκησης 

2. Υπαλλήλων λογιστηρίου 

3. Υπαλλήλων Ξενοδοχειακών επιχειρήσεων 

4. Υπαλλήλων επιχειρήσεων μεταφορών 

Β. Χορηγούμε στο ιδιωτικό ΤΕΛ της ετερόρρυθμης εται¬ 
ρείας «I. ΣΤΕΡΓΙΟΥ και ΣΙΑ Ε.Ε. - ΣΧΟΛΕΣ ΠΑΣΤΕΡ» 
άδεια χρήσεως της προσωνυμίας «ΠΑΣΤΕΡ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1993 

Ο ΥΦΥΠΟΥΡΓΟΣ 

ΑΝ. ΣΠΗΛΙΟΠΟΥΛΟΣ 

-φ- 

Αρίθ. 22653 (8) 

Διορισμός προσωρινού ενδεκαμελούς Διοικητικού Συμ¬ 
βουλίου του Ο.Τ.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α. Την κοινή Απόφαση του Πρωθυπουργού και του 
Υπουργού Εθνικής Οικονομίας υπ’ αριθμ. Υ. 1935/ 
3.12.92 «Καθορισμός αρμοδιοτήτων των Υφυπουργών 
Εθνικής Οικονομίας» (Β. 726). 

β. Την κοινή Απόφαση του Πρωθυπουργού και του 
Υπουργού Οικονομικών υπ’ αριθμ. Υ 2009/20.5.1993 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β. 365). 

γ. Την κοινή Απόφαση του Πρωθυπουργού και του 
Υπουργού Μεταφορών και Επικοινωνιών υπ’ αριθμ. Υ 
1946/10.12.1992 «Ανάθεση αρμοδιοτήτων Υπουργού 
Μεταφορών και Επικοινωνιών στους Υφυπουργό Μετα¬ 
φορών και Επικοινωνιών» (Β. 752). 

δ. Το Άρθρο Πρώτο, του Ν. 2167/1993 (Α’ 141), άρθρο 
43 παρ. 1 του καταστατικού του ΟΤΕ περί διορισμού προ¬ 
σωρινού ενδεκαμελούς Διοικητικού Συμβουλίου του ΟΤΕ, 
Προέδρου, Αντιπροέδρου και Γενικού Διευθυντή του 
ΟΤΕ. 

; ε. Την από 1.9.1993 Απόφασσηση της έκτακτης αυτό¬ 
κλητης και καθολικής Γ ενικής Συνέλευσης του ΟΤΕ περί 
μετατροπής της μιάς μετοχής του ΟΤΕ σε μετοχές ονομα¬ 
στικής αξίας 750 δρχ. εκάστης των κατηγοριών Α, Β, και Γ. 

στ. Την από 7.9.1993 έκθεση της Κοινοβουλευτικής 
Επιτροπής Δημοσίων Επιχειρήσεων, Τραπεζών και Οργα¬ 
νισμών Κοινής Ωφελείας, αποφασίζουμε: 

1. Διορίζουμε ως μέλη του προσωρινού ενδεκαμελούς 
Διοικητικού Συμβουλίου του ΟΤΕ τους κάτωθι: 

α. Γκόνη Αναστάσιο, 
β. Κεφαλέα Αναστάσιο, 
γ. Κυριαζή Δημήτριο, 
δ. Κνιθάκη Στυλιανό, 
ε. Μαντζουράνη Παναγιώτη, 
στ. Δασκαλάκη Αριστείδη, 
ζ. Κυριαζή Δημοσθένη, 
η. Σιδηρόπουλο Ιωάννη, 
θ. Καραντάνη Νικόλαο, 
ι. Αντωνίου Γεώργιο, 
ια. Σταθόπουλο Αθανάσιο, 

2. Οι ανωτέρω υπό στοιχεία α, β, γ, δ, ε, στ εκπροσω¬ 
πούν τα μέλη τα διοριζόμενα από τον κύριο των μετοχών 
της κατηγορίας Α. · 

3. Οι ανωτέρω υπό στοιχεία ζ, η, θ, ι, εκπροσωπούν τα 
μέλη τα διοριζόμενα από τον κύριο των μετοχών της κατη¬ 
γορίας Β. 

4.0 ανωτέρω υπό στοιχείο ια' εκπροσωπεί το μέλος το 
διοριζόμενο από τον κύριο των μετοχών της κατηγορίας Γ. 

5. Πρόεδρος του Διοικητικού Συμβουλίου ορίζεται ο 
Γ κόνης Αναστάσιος. 

6. Αντιπρόεδρος του Διοικητικού Συμβουλίου ορίζεται ο 
Κεφαλέας Αναστάσιος. 

7. Γενικός Διευθυντής ορίζεται ο Τρούπκος Αντώ¬ 
νιος. 

8. Οι ανωτέρω ασκούν τα κατά τον Νόμο 2167/1993 
καθήκοντά τους και η θητεία τους λήγει σύμφωνα με τα 
οριζόμενα στον Νόμο 2167/1993 και το καταστατικό του 
ΟΤΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ Π. ΔΟΥΚΑΣ 

ΜΕΤΑΦΟΡΏΝ ΚΑΙ ΕΠΙΚΟΙΝΩΝΙΩΝ 

Π. ΔΕΛΗΜΗΤΣΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην 434/19.1.93 απόφαση του Υπουργού Προεδρίας 
της Κυβέρνησης, περί προσδιορισμού αριθμού διατηρου- 
μένων κενών οργανικών θέσεων κατά κατηγορία και 
κλάδο, στο Εθνικό Τυπογραφείο, που δημοσιεύτηκε στο 
ΦΕΚ 11 /Β/20.1.93 αντικαθίσταται τα εσφαλμένα: 

«Κατηγορία ΠΕ 

Κλάδος ΠΕ3 Πληροφορικής: Μία (1) 

Κατηγορία ΤΕ 

Κλάδος ΤΕ1 Γραφικών Τεχνών: τέσσερις (4) 

Κατηγορία ΥΕ 

Κλάδος ΥΕ1 Επιμελητών - Νυκτοφυλάκων: Δύο (2). 

Κλάδος ΥΕ2 Εργατών Γενικών Καθηκόντων: Δύο (2). 

Κλάδος ΥΕ3 Προσωπικού Καθαριότητας: Μία (1)» με τα 
ορθά: 

«Κατηγορία ΤΕ 

Κλάδος ΤΕ2 Τεχνολογικών Εφαρμογών: Εννέα (9) 

Κατηγορία ΥΕ 

Κλάδος ΥΕ3 Προσωπικού Καθαριότητας: Μία (1)». 
(Από το ΥΠΠΚ) 

-♦- 


( 10 ) 


Στην 5303/8.6.93 απόφασης του Υπουργού Προεδρίας 
της Κυβέρνησης, περί κατανομής θέσεων του Εθνικού 
Τυπογραφείου στους βαθμούς του άρθρου 1 του Ν. 
2085/92, που δημοσιεύθηκε στο ΦΕΚ 425/Β/14.6.93 
επέρχονται οι εξής διορθώσεις: 

1. Απαλείφεται εντελώς ο κλάδος ΠΕ3 Πληροφορι¬ 
κής 

2. Αντικαθίσταται τα εσφαλμένα: 


«ΤΕ1 Γραφικών Τεχνών 
ΤΕ Διευθυντής Β-Α 5 

Τμηματάρχης Β-Α 47 

Εισηγητής Β-Α 57 

Δοκ. Γραμ.-Γρ. Α 66 

175» 

στα ορθά: 

«ΤΕ1 Γραφικών Τεχνών ΤΕ 
Διευθυντής Β-Α 5 

Τμηματάρχης Β-Α 47 

Εισηγητής Β-Α · 57 

Δοκ. Γραμ.-Γρ. Α. 62 

171» 

3. Αντικαθίστανται τα.εσφαλμένα: 

«ΤΕ2 Τεχνολογικών Εφαρμογών ΤΕ 
Διευθυντής Β-Α 1 

Τμηματάρχης Β-Α 1 

Εισηγητής Β-Α 1 

Γραμ. Δοκ.-Γρ. Α 1 


με τα ορθά: 

«ΤΕ2 Τεχνολογικών Εφαρμογών ΤΕ 


Διευθυντής Β-Α 1 

Τμηματάρχης Β-Α 6 

Εισηγητής Β-Α 3 

Γραμ. Δοκ.-Γρ. Α 3 

4. Αντικαθίσταται τα εσφαλμένα: 

«ΥΕ1 Επιμελητών Νυκτοφυλάκων ΥΕ 
Επιμελητής Α 1 


4» 


13 » 

Επιμελητής Γ-Β 2 

Δοκ. Βοηθ.-Βοηθ.Υπαλ. Α 3 

με τα ορθά: 

«ΥΕ‘1 Επιμελητών - Νυκτοφυλάκων ΥΕ 
Επιμελητής Α 1 

Επιμελητής Γ-Β 1 

Δοκ.Βοηθ.-Βοηθ. Υπαλ.Α 2 

5. Αντικαθίστανται τα εσφαλμένα: 

«ΥΕ2 Εργατών Γενικών Καθηκόντων ΥΕ 
Επιμελητής Α 2 


6 » 



Επιμελήτής Γ-Β 3 

Δοκ.Βοηθ.-Βοηθ.Υπαλ. Α 5 


10 » 


με τα ορθά: 

«ΥΕ2 Εργατών Γ ενικών Καθηκόντων ΥΕ 
Επιμελητής Α 2 

Επιμελητής Γ-Β 2 

Δοκ.Βοηθ.-Βοηθ.Υπαλ. Α 4 

8 » 

(Από το ΥΠΠΚ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



